Norrköping

Norrköping er en by i Östergötlands län i Östergötland i Sverige. Det er Norrköping kommunes administrasjonssenter. I 2015 hadde tettstedet Norrköping  innbyggere.

Byen ligger ved Motala ströms utløp i Bråviken av Østersjøen. Strømmen faller 22 meter fra sjøen Glan ned til havnivået og plassen har i all tid blitt brukt for sin vannkraft. Byen fikk bystatus i 1384. Sin betydning som havne- og industriby fikk Norrköping på 1600-tallet av den fra Holland innvandrede forretningsmannen Louis De Geer. På 1800- og store deler av 1900-tallet var Norrköping kjent som «Sveriges Manchester» med flere tekstilvirksomheter. 

På 1960-tallet opplevde tekstilindustrien nedgangstider og nedleggelser, og det drøyde til 1990-tallet før det sentrale «industrilandskapet» fant ny bruk som filial til Linköpings universitet («Campus Norrköping») og ulike kunnskapsintensive virksomheter.

Norrköping er en av få svenske byer som har sporvognstrafikk. Byen er vennskapsby med bl.a Trondheim.

Severdigheter 

 Åbackarna
 Kneippen
 Industrilandskapet 
 Visualiseringscenter C
 Kaktusplanteringen 
 Konserthuset Louis De Geer
 Norrköpings Konstmuseum 
 Norrköpings stadsmuseum 
 Arbetets museum
 Norrköpings Idrottspark
 Norrköpings gamla vattentorn
 Femöresbron
 Verkstad – ett rum för konst i Norrköping
 Hällristningsmuseet
 Johannisborg slottsruin
 Färgargården
 Kolmårdens Djurpark

Se også 
 Trikken i Norrköping
 IFK Norrköping

Referanser

Eksterne lenker 
 

Tettsteder i Östergötlands län
Byer i Sverige
Norrköping kommune
Byer grunnlagt i 1384